laion/Wikipedia-Exotic huggingface dataset:
כל העיר שלנו

"כל העיר שלנו" הוא סינגל שהוקלט על ידי הזמרת הישראלית עדן בן זקן ביחד עם הזמר פאר טסי. השיר יצא לאור ב-7 ביוני 2016, כסינגל השני מתוך אלבומה השני תאמין לי, בהוצאת חברות התקליטים וארומה מיוזיק ושרית הפקות. עם יציאתו נכנס השיר אל המקום ה-2 במצעד של רדיו אמצע הדרך. השיר נכתב והולחן על ידי דולב רם ופן חזות והופק על ידי יעקב למאי. השיר הוא שיר ים-תיכוני, המשלב בתוכו גם את סגנון הפופ. יוסי חרסונסקי הפנה כלפי השיר ביקורת מעורבת, תוך שהוא העניק לו שני כוכבי זהב מתוך חמישה. בסמוך לצאתו כסינגל, עלה השיר לרשת הזרמת המדיה ספוטיפיי. הווידאו קליפ המלא שיצא עבור השיר בוים על ידי עוזי ג'ורג' ונדב אליהו, ופורסם בערוץ היוטיוב של פאר טסי ב-6 ביוני 2016. בתחילת הקליפ, ניתן לראות את בן זקן מתקשרת לטסי, תוך שהוא במכוניתו והיא בביתה. בהמשך השניים נפגשים. נכון לאוקטובר 2021, מונה הצפיות של האודיו עומד על כ-20 מיליון צפיות. סרטון השיר "כל העיר שלנו" באתר יוטיוב כל העיר שלנו, יוסי חרסונסקי, באתר יוסמיוסיק, ‏יוני 2016 השיר "כל העיר שלנו", באתר יוסמיוסיק, ‏יוני 2016 רדיו 90FM - ארכיון המצעדים, באתר www.90fm.co.il (ארכיון) עדן בן זקן - כל העיר שלנו, באתר Spotify, ‏7 ביוני 2016 פאר טסי Peer Tasi, פאר טסי | עדן בן - זקן - כל העיר שלנו|date=2016-06-06|url=https://www.youtube.com/watch?v=mcj0EXKswhc%7Caccessdate=2019-03-29 http://mediaforest.biz/Charts/YearlyCharts
תזיזו

"תזיזו" הוא סינגל שהוקלט על ידי הזמרת-יוצרת הישראלית עדן בן זקן, אשר משמש כשיר ערוץ הילדים לשנת 2016. השיר יצא לאור ב-15 באוגוסט 2016, כסינגל השלישי מתוך אלבומה השני תאמין לי, בהוצאת חברת התקליטים NMC יונייטד אנטרטיינמנט. עם יציאתו נכנס השיר אל המקום ה-3 במדיה פורסט, וה-8 במצעד של רדיו אמצע הדרך. השיר נכתב והולחן על ידי דולב רם ופן חזות והופק על ידי יעקב למאי. השיר הוא שיר פופ, המשלב בתוכו גם את סגנון הים-תיכוני. יוסי חרסונסקי הפנה כלפי השיר ביקורת מעורבת והעניק לו ציון של שניים וחצי כוכבי זהב מתוך חמישה. השיר משמש כשיר ערוץ הילדים לשנת 2016, ולכן הערוץ מוזכר בו. בטקס נבחרי הילדים שהתרחש באותה שנה, השיר בוצע על ידי כוכבי הערוץ, כאשר באותו טקס הזמרת הייתה מועמדת לפרס זמרת השנה. בהמשך, בין היתר, ביצעה הזמרת את השיר בהופעה חיה שהתקיימה בתוכנית הטלוויזיה הישראלית "אקס פקטור ישראל". בסמוך לצאתו כסינגל, עלה השיר לרשת הזרמת המדיה ספוטיפיי. לפני שיצא הווידאו קליפ של השיר, העלתה עדן בן זקן לערוץ היוטיוב שלה את קליפ מילותיו של השיר. נכון ליולי 2023, מונה הצפיות של קליפ המילים עומד על כ-26 מיליון צפיות, מה שהופך אותו לאחד מהסרטונים הישראלים הנצפים ביותר ביוטיוב. ב-27 בנובמבר 2016 יצא הווידאו קליפ של השיר, בו מככבים כוכבי ערוץ הילדים לצד הזמרת. הצופים מתבקשים במהלך הצפייה בקליפ להניח את האצבע במרכז המסך כשיש עימם אינטראקציה. באתר "פרוגי" דווח שהקונספט של הקליפ מועתק מזה של זמרת יפנית בשם נמיאה אמורו. סרטון השיר "תזיזו" באתר יוטיוב תזיזו, יוסי חרסונסקי, באתר יוסמיוסיק, ‏אוגוסט 2016 שירן סנדל ועדן בן זקן משיקות את קליפ ערוץ הילדים 2016, באתר יוטיוב עדן בן זקן - הערוץ הרשמי (2016-08-15), עדן בן זקן - תזיזו, נבדק ב-2019-03-29 Media Forest, mediaforest.biz (ארכיון) רדיו 90FM - ארכיון המצעדים, באתר www.90fm.co.il (ארכיון) השיר "תזיזו", באתר שירונט, ‏אוגוסט 2016 יוסי חרסונסקי, השיר "תזיזו", באתר יוסמיוסיק, ‏אוגוסט 2016 תזיזו -כוכבי ערוץ הילדים מתוך טקס נבחרי הילדים 2016, באתר יוטיוב The X Factor Israel (2017-12-07), עדן בן זקן - תזיזו (אקס פקטור ישראל), נבדק ב-2019-03-29 תזיזו, נבדק ב-2021-07-17 עדן בן זקן - הערוץ הרשמי (2016-08-15), עדן בן זקן - תזיזו, נבדק ב-2019-03-29 קליפ ערוץ הילדים 2016- תזיזו בביצוע עדן בן זקן, באתר יוטיוב האם קליפ ערוץ הילדים הועתק מזמרת אסייתית?, באתר פרוגי, 19 בדצמבר 2016 http://mediaforest.biz/Charts/YearlyCharts
קנדיל סטיוארט

קנדיל לי סטיוארט (באנגלית: Kendyl Lee Stewart; נולדה ב-17 באוגוסט 1994) היא שחיינית אמריקאית, היא אלופת עולם (בריכת 25 מטר) במשחי שליחים וסגנית אלופת העולם (בריכת 25 מטר) במשחה ל-100 מטר פרפר ושיאנית עולם במשחה שליחים 4x100 מטר מעורב משולב. סטיוארט נולדה וגדלה בניוטון, מסצ'וסטס. היא בוגרת אוניברסיטת דרום קליפורניה. היא מתאמנת בהדרכתו של דייוויד מארש ב-Team Elite. באוניברסיאדה שנערכה בקאזאן רוסיה ביולי 2013 זכתה סטיוארט במדליית ארד במשחה שליחות 4x100 מטר מעורב לאחר ששחתה בשלב המוקדמות. באליפות הפאן פסיפיק בשחייה שנערכה בגולד קוסט, קווינסלנד, אוסטרליה באוגוסט 2014 זכתה סטיוארט בשתי מדליות, כסף וארד. מדליית כסף במשחה שליחות 4x100 מטר מעורב ביחד עם מיסי פרנקלין, ג'סיקה הארדי וסימון מנואל בתוצאה של 3:57.41 דקות, אחרי אוסטרליה (3:55.49 דקות) ולפני קנדה (3:59.85 דקות), כשחיינית פרפר היא שחתה ב"זינוק שליחות" תוצאה של 57.62 שניות ומדליית ארד במשחה ל-100 מטר פרפר בתוצאה של 57.82 שניות, אחרי אליסיה קוץ מאוסטרליה (57.64 שניות) ולו יינג מסין (57.76 שניות). באליפות העולם שנערכה בקאזאן, רוסיה בדצמבר 2018 היא זכתה במדליית כסף לאחר ששחתה בשלב המוקדמות במשחה שליחים 4x100 מטר מעורב משולב ביחד עם ראיין מרפי, קווין קורדס וליה ניל ובשיא עולם חדש של 3:42.33 דקות, כשחיינית פרפר היא שחתה ב"זינוק שליחות" תוצאה של 57.78 שניות. היא סיימה במקום תשיעי במשחה ל-50 מטר פרפר בתוצאה של 25.93 שניות ובמקום עשירי במשחה ל-100 מטר פרפר בתוצאה של 58.14 שניות. בשלב המוקדמות היא קבעה תוצאה של 58.06 שניות. נוסף לכך, היא סיימה במקום ביעי במשחה שליחות 4x100 מטר מעורב בתותצאה של 3:56.76 דקות, כשחיינית פרפר היא קבעה ב"זינוק שליחות" תוצאה של 57.24 שניות, בשלב המוקדמות היא קבעה תוצאה של 56.86 שניות. במבחנים האמריקאים לאולימפיאדת ריו דה ז'ניירו (2016) סיימה סטיוארט במקום שלישי במשחה ל-100 מטר פרפר בתוצאה של 58.22 שניות והחמיצה את ההשתתפות במשחקים אלה. נוסף לכך, היא סיימה במקום 18 במשחה ל-100 מטר חופשי בתוצאה של 55.38 שניות ובמקום 19 במשחה ל-50 מטר חופשי בתוצאה של 25.59 שניות. באליפות העולם (בריכת 25 מטר) שנערכה בהאנגג'ואו, הרפובליקה העממית של סין בדצמבר 2018 היא זכתה ב-4 מדליות, 3 זהב ו-1 כסף. מדליות זהב, במשחי שליחים, לאחר ששחתה בשלב המוקדמות, במשחה שליחות 4x50 מטר מעורב, במשחה שליחות 4x100 מטר מעורב ובמשחה שליחים 4x50 מטר מעורב משולב ומדליית כסף, במשחה ל-100 מטר פרפר בתוצאה של 56.22 שניות, אחרי בת ארצה קלסי דליה (55.01 שניות) ולפני דיאן דיאז מברזיל (56.31 שניות). נוסף לכך, היא סיימה במקום תשיעי במשחה ל-50 מטר פרפר בתוצאה של 25.66 שניות. בתחרות גביע האיגוד שנערכה במכון וינגייט, נתניה ב-4 באפריל 2019 קבעה סטיוארט במשחה ל-100 מטר פרפר שיא אישי חדש של 57.51 שניות. במשחקים הפאן אמריקאים שנערכו בלימה, פרו באוגוסט אותה שנה היא זכתה ב-3 מדליות זהב, במשחה ל-100 מטר פרפר בתוצאה של 58.49 שניות, במשחה שליחות 4x100 מטר חופשי ובמשחה שליחות 4x100 מטר מעורב. 50 מטר חופשי:25.33 שניות (2019) 100 מטר חופשי: 55.36 שניות (2019) 50 מטר פרפר: 25.83 שניות (2018) 100 מטר פרפר: 57.51 שניות (2019) 50 מטר פרפר: 25.66 שניות (2018) 100 מטר פרפר: 56.22 שניות (2018) 50 יארד חופשי: 22.74 שניות (2016) 100 יארד גב: 52.29 שניות (2013) 200 יארד גב: 1:51.28 דקות (2013) 100 יארד פרפר: 50.92 שניות (2015) מדיה וקבצים בנושא קנדיל סטיוארט בוויקישיתוף רק שתי שחייניות מכל מדינה יכולות להשתתף בכל משחה במשחקים האולימפיים. קנדיל סטיוארט, באתר Swimrankings קנדיל סטיוארט, באתר SwimSwam
אולג טאראן

אולג אנטוליוביץ' טאראן (באוקראינית: Олег Анатолійович Таран;‏ נולד ב-13 בינואר 1960 בעיירה אןרדז'ניקידזה (כיום פוקרוב) במחוז דניפרופטרובסק) הוא כדורגלן עבר סובייטי- אוקראיני ששיחק בעמדת החלוץ בקבוצות שונות בברית המועצות. לאחר התפרקות ברית המועצות, שיחק באוקראינה, מרוקו, שוודיה וישראל. לאחר פרישה ממשחק פעיל אימן מספר קבוצות בליגה האוקראינית השנייה. טאראן גדל במחלקת הנוער של מועדון הכדורגל דינמו קייב. בשנת 1978, בגיל 18, עלה לסגל הקבוצה הבוגרת של המועדון. לאחר שנתיים בקבוצה עבר לצ'רנומורץ אודסה. בשנת 1981 גויס לשירות הצבאי ושיחק שנתיים בקבוצות של הצבא הסובייטי - סק"א אודסה וצסק"א מוסקבה. לאחר סיום השירות הצבאי חתם בקבוצת דניפרו דנפרופטרובסק. טאראן שיחק בשורות דניפרו במשך שש שנים. היו אלו השנים הטובות והמוצלחות ביותר בקריירת השחקן שלו. באותה תקופה זכה עם הקבוצה פעמיים באליפות ברית המועצות. בשנת 1988 נפצע טאראן באחד המשחקים ועובר מהרכב הקבוע לסגל המחליף של המועדון. כעבור שנה עוזב את דניפרו. טאראן עובר לשחק בקבוצת מטאלורג זפוריז'יה מליגת המשנה הסובייטית. בקבוצה זו הוא ימשיך לשחק כמעט עד סוף הקריירה שלו, עם הפסקות לטובת ניסיונות להשתלב בקבוצות כדורוגול מחוץ לגבולות אוקראינה. כך בשנת 1990 שיחק טאראן חצי עונה במרוקו, בשורות הקבוצה וידאד קזבלנקה וזכה איתה באליפות הליגה. בהמשך שיחק עונה אחת בישראל, בקבוצת הפועל צפרירים חולון ובתום העונה שב למטאלורג. בשנת 1992 שיחק כמה חודשים בקבוצה השוודית מקרידס. בתחילת עונת 1994/1995 עזב סופית את מטאלורג זפוריז'יה ושיחק מספר חודשים בקבוצת דניפרו ואז פרש ממשחק פעיל. בשנת 1995 הצטרף טאראן לצוות המאמנים של קבוצת דניפרו דנפרופטרובסק והיה לעוזר המאמן של הקבוצה. בשנים 1997 - 2000 מילא תפקיד של מאמן ראשי בקבוצת קריוובס מליגת העל האוקראינית, בהנהגתו זכתה הקבוצה פעמיים במקום שלישי באליפות הליגה, מה שהקנה לה את הזכות להשתתף במשחקי גביע אופ"א. לאחר מכן מאמן במשך עונה אחת את קבוצת מטאלורג זפוריז'יה. בשנת 2003 מאמן במשך כחצי עונה את הקבוצה הסלובקית סלובן ברטיסלאבה. הוא מפוטר מהמעודן וב-4 שנים הבאות לא אימן אף קבוצה. בשנת 2007 פונים אליו מהנהלת קריוובס בהצעה לקחת את אימן הקבוצה כדי לנסות להשאירה בליגה הבכירה. טאראן מצליח לעשות זאת במשך שתי עונות. בעונת 2009/2010 שיחקה הקבוצה באופן גרוע והיה ברור כי אין סיכוי שהיא תישאר בליגה. טאראן הואשם בכישלון הקבוצה ופוטר מתפקיד המאמן. כעבור שלוש שנים פונים אליו שוב עם ההצעה להתמנות לתפקיד מאמן הראשי של קריוובס. טאראן מסכים, אך עוזב את התפקיד כעבור חודשיים - הקבוצה נקלעה לקשיים כלכליים. הוא חזר לאמן את קבוצת מטאלורג זפוריז'יה, אך בשנת 2014 גם הקבוצה הזו מתפרקת בשל קשים כלכליים. בשנת 2018 מקימים מחדש את קבוצת מטאלורג זפוריז'יה וטאראן ממונה שוב לתפקיד המאמן הראשי שלה. מקום ראשון באליפות אירופה בכדורגל עד גיל 19 - 1978 אליפות ברית המועצות : 1983, 1988 אליפות מורוקו: 1990 מדיה וקבצים בנושא אולג טאראן בוויקישיתוף אולג טאראן, באתר Transfermarkt אולג טאראן, באתר WorldFootball.net אולג טאראן, באתר FootballDatabase.eu פרופיל המאמן, באתר Transfermarkt
פרס טשרניחובסקי

פרס טשרניחובסקי לתרגום מופת הוא פרס המוענק על ידי עיריית תל אביב-יפו. הפרס נקרא על שם המשורר שאול טשרניחובסקי, בהתאם להחלטת מועצת העיר משנת 1942. טשרניחובסקי השתתף בניסוח תקנון הפרס ואף נכח בחלוקתו הראשונה בשנת תש"ג-1943. הפרס מתחלק לשני חלקים: חלקו הראשון, פרס לתרגום מופת בתחום הספרות יפה; חלקו השני, פרס לתרגום מהספרות המדעית. בעקבות רפורמה בחלוקת הפרסים העירוניים, הפרס מחולק מדי שנתיים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה. הסיבה היא: א. לחלק את הטבלה לשני מדורי הפרס (ספרות יפה, תרגומים מדעיים), כמו בערכים אחרים (פרס ביאליק, פרס הרב קוק); ב. להשלים. מדיה וקבצים בנושא פרס טשרניחובסקי בוויקישיתוף אתר האינטרנט הרשמי של פרס טשרניחובסקי הזוכים בפרס טשרניחובסקי יגאל חי, הצעה לרפורמה במועדי הענקת הפרסים של עיריית תל אביב, באתר הארץ, 12 במאי 2007 חלוקת הפרסים לתרגומי-מופת על שם ש. טשרניחובסקי, משמר, 23 באוגוסט 1943. אנשי האוניברסיטה הם האחראים לשערוריה של מתן פרס טשרניחובסקי לתרגום מגרמנית, המשקיף, 25 בספטמבר 1945 ליטל לוין, היום לפני 64 שנה: 13.10.1946 שלונסקי ואלתרמן זוכים בפרס טשרניחובסקי, באתר הארץ, 12 באוקטובר 2010 פרס צ'רניחובסקי למתרגמי ה"קאפיטאל", על המשמר, 16 בינואר 1948; פרס טשרניחובסקי ל"קפיטל" של מרכס; הספרות היפה לי. שנברג וא. שמואלי; פרס מיוחד ל"ספרית פועלים", על המשמר, 19 בינואר 1948. ס. עזאי, חתני פרס טשרניחובסקי, הארץ, 27 בינואר 1950 פרס צ'רניחובםקי לתרגומי מופת, שערים, 30 באפריל 1954 רפאל אליעז וברוך קרוא חתני פרס טשרניחובסקי, דבר, 17 באפריל 1959. פרס טשרניחובסקי הוענק לאפרת, הרברג, הלוי ועצמון, דבר, 26 באפריל 1960. יגאל לוסין, מן הראדאר – לקונפוציוס: איך תורגמו מסינית לעברית ה"מאמרות" של קונג־פו־טסה, מעריב, 13 בינואר 1961. נקבעו חתני פרס טשרניחובסקי, מעריב, 30 בדצמבר 1971. מיה סלע, הוכרזו זוכי פרס טשרניחובסקי לתרגום, באתר הארץ, 26 באוגוסט 2010 מיה סלע, פרס טשרניחובסקי לתרגום בסך 18 אלף שקל יוענק לד"ר עמינדב דיקמן וטל ניצן, באתר הארץ, 29 במאי 2012 מיה סלע, פרס טשרניחובסקי לתרגומי מופת לרות בונדי ופרופ' ראובן שניר, באתר הארץ, 6 ביולי 2014.
Between the Earth and the Stars

Between the Earth and the Stars (בעברית: בין כדור הארץ לכוכבים) הוא אלבומה השבעה עשר של הזמרת-יוצרת הוולשית בוני טיילר. האלבום יצא לאור ב-15 במרץ 2019, על ידי חברת התקליטים earMUSIC. עם יציאתו נכנס האלבום אל המקום ה-11 במצעד האלבומים שבשווייץ, וה-33 במצעד האלבומים הבריטי. באוקטובר 2014, ערכה טיילר ריאיון עם מגזין Daily Sabah. באותו הראיון היא טענה כי העבודה על אלבומה השבעה עשר כבר החלה. פרק זמן לאחר מכן, מגזין סאן פרסם כי טיילר צריכה להוציא אלבום עם רוד סטיוארט. לבסוף, יצא הסינגל הראשון מתוך האלבום "Hold On" בפברואר 2019, והאלבום חודש לאחר מכן. בין היתר, סיבוב ההופעות "Between the Earth and the Stars Tour" אליו יצאה טיילר, נתמך על גבי אלבום זה. חלק מהמופעים שנכללו בו נדחו עקב התפרצות נגיף קורונה-ווהאן. מידע על האלבום Between the Earth and the Stars באתר MusicBrainz האלבום Between the Earth and the Stars באתר Discogs האלבום Between the Earth and the Stars באתר ספוטיפיי האלבום Between the Earth and the Stars באתר Yandex.Music (ברוסית) earMUSIC - news, artists & new releases | About the label, www.ear-music.net Bonnie Tyler - Between The Earth And The Stars - hitparade.ch, swisscharts.com Official Albums Chart Top 100 | Official Charts Company, www.officialcharts.com (באנגלית) Bonnie Tyler reveals plans for her 17th studio album aged 63 - Wales Online, web.archive.org, ‏2014-11-02 Elis Sandford, Bonnie Tyler speaks out ahead of very first Coventry gig, coventrytelegraph, ‏2018-11-10 Bonnie Tyler - Hold On Bonnie Tyler, Bonnie is due to perform in the Czech Republic later this month. A final decision about these events will be made at least 4 days in advance of each show. The concerts will be rescheduled if they do not go ahead as planned. For more information, please see https://vdnpromo.cz/ pic.twitter.com/TFLQ6oBnYF, @BonnieTOfficial, ‏2020T5:19 (באנגלית) "Bonnie Tyler – Between the Earth and the Stars – Amazon.fr". Amazon. ASIN B07K14LZFX. ארכיון מ-11 בדצמבר 2018. נבדק ב-11 בדצמבר 2018. {{cite web}}: (עזרה) "Bonnie Tyler – Between the Earth and the Stars – Amazon.de". Amazon. ASIN B07K14LZFX. ארכיון מ-11 בדצמבר 2018. נבדק ב-11 בדצמבר 2018. {{cite web}}: (עזרה) "Bonnie Tyler – Between the Earth and the Stars – Amazon.it". Amazon. ASIN B07K14LZFX. ארכיון מ-30 בינואר 2019. נבדק ב-11 בדצמבר 2018. {{cite web}}: (עזרה) Between The Earth And The Stars, JB Hi-Fi (באנגלית) "Bonnie Tyler – Between the Earth and the Stars – Amazon.es". Amazon. ASIN B07K14LZFX. ארכיון מ-11 בדצמבר 2018. נבדק ב-11 בדצמבר 2018. {{cite web}}: (עזרה) "Bonnie Tyler – Between the Earth and the Stars – Amazon.co.uk". Amazon. ASIN B07K14LZFX. ארכיון מ-30 בינואר 2019. נבדק ב-11 בדצמבר 2018. {{cite web}}: (עזרה) "Bonnie Tyler – Between the Earth and the Stars – Amazon.com". Amazon. ASIN B07K14LZFX. ארכיון מ-6 בפברואר 2019. נבדק ב-6 בפברואר 2019. {{cite web}}: (עזרה)
מארק זורר

מארק זורר (בגרמנית: Marc Surer; נולד ב-18 בספטמבר 1951 באריסדורף, שווייץ) הוא נהג מרוצים שווייצרי לשעבר ופרשן טלוויזיה. מארק זורר החל להתחרות במרוצי קארטינג בשנת 1972. בשווייץ היה איסור על מרוצי מכוניות ולכן מארק זורר עבר לגרמניה. הוא נקלט בקבוצת צעירים של BMW ואיתה זכה במקום השני במרוצי פורמולה-2 בשנת 1978 ובמקום הראשון באותה תחרות בשנת 1979. בסוף 1979 הוא לראשונה השתתף בתחרות של פורמולה 1. בשנים 1980 ו-1981 הוא נפצע, אך כבר שנת 1981 הצליח לסיים במקום הרביעי בתחרות שנערכה בברזיל. במהלך המחצית הראשונה של שנות ה-80 של המאה ה-20 מארק זורר התחרה בפורמולה 1 עבור מספר קבוצות. בשנת 1986 הוא עבר לתחרויות ראלי. בעקבות תאונה קשה בה נהרג השותף שלו במכונית מארק זורר עזב את המרוצים. BMW קלטו אותו מחדש כמאמן ואיש הנהלה. בשנים 1994 ו-1995 הוא חזר למרוצים וזכה לתחרות גרמנית למרוצי מכוניות. בשנת 1996 מרק זורר התחיל לפרשן בתוכניות מרוצי מכוניות עבור ערוץ גרמני. מארק זורר התחתן פעמיים לדוגמניות פלייבוי - יולנדה אגר וכריסטינה זורר. גם הן היו משתתפות במרוצי מכוניות. בשנת 2011 הוא התחתן בפעם השלישית לסילביה רנה אריאס. מדיה וקבצים בנושא מארק זורר בוויקישיתוף מארק זורר, באתר DriverDB לנהגי מרוצים פרופיל של מארק זורר
היער המאובן

היער המאובן (באנגלית: The Petrified Forest) הוא סרט פשע אפל אמריקאי משנת 1936 עם לסלי הווארד, בטי דייוויס והמפרי בוגרט בתפקידים הראשיים. התסריט מבוסס על מחזה בשם זה מאת אדוארד שרווד שהועלה בברודוויי ב-1935. הווארד ובוגרט שיחקו באותם התפקידים. זה היה תפקידו הראשי הראשון של בוגרט בתיאטרון. שרווד ביסס את דמותו של הפושע דיוק מנטי על זו של הפושע הידוע ג'ון דילינג'ר. בוגרט צפה בסרטונים וחיקה את דיבורו ותנועותיו של דילינג'ר. בחברת האחים וורנר רצו ללהק את אדוארד ג'י רובינסון לתפקיד הפושע אך לסלי עמד על כך שהתפקיד יינתן לבוגרט וזה לא שכח לו זאת. הוא קרא לבתו לסלי הווארד בוגרט. העלילה מתרחשת בפונדק קטן עם תחנת דלק במקום מבודד בפאתי הפארק הלאומי פטריפייד פורסט באריזונה ומכאן שם המחזה והסרט. אלן סקוויר (לסלי הווארד) הוא סופר כושל נודד ברחבי ארצות הברית בעת השפל הגדול ומגיע לפונדק נידח בפאתי שמורת הטבע היער המאובן באריזונה. בפונדק הוא מוצא את בעל המקום, ג'ייסון מייפל (פורטר הול), את בתו גבריאל (בטי דייוויס), את אביו הקשיש גראמפ (צ'רלי גרייפווין), פטפטן בלתי נלאה המספר לכולם על הרפתקאותיו ובעיקר על פגישותיו עם הפושע בילי הנער ואת עובד תחנת הדלק בוז (דיק פורן) שמנסה לשווא לחזר אחרי גבריאל. אמה של גבריאל הייתה כלת מלחמה צרפתייה שהתחתנה עם אביה ששירת בצרפת במלחמת העולם הראשונה. הם התיישבו במקום אבל האם לא יכלה לסבול את החיים שם וחזרה לצרפת לעיר בורז'. היא שולחת לה משם ספרי שירה של פרנסואה ויון. היא מוצאת חן בעיני אלן שחי שמונה שנים בצרפת ולא הצליח להוציא לאור שום רומן. הוא מתלהב מידיעותיה בספרות וכשרונה בציור והיא מתלהבת מהאדם הראשון המשכיל והאינטליגנטי שפגשה במקום בודד זה. למקום מגיע הבנקאי העשיר מר צ'יזם (פול הארווי) ואשתו (ג'נבייב טובין). הם מסכימים לקחת אותו טרמפ לפיניקס. בדרך אורבים להם הפושע דיוק מנטי (המפרי בוגרט) וחבורתו הנמלטים לאחר שוד שבו רצחו שישה אנשים. דיוק מנהל שיחה עם השבויים ובעיקר עם אלן. לאלן יש תעודת ביטוח חיים על סך 5,000 דולר. הוא מצווה את דמי הביטוח לגבריאלה כדי שתוכל לנסוע לצרפת ולפתח את כישורי האמנות שלה. כדי לממש זאת הוא מבקש ממנטי להרוג אותו. כאשר נודע למנטי שחברתו הלשינה עליו ומובילה את השוטרים לפונדק. השוטרים פותחים באש והוא מחליט לברוח אך אלן עוצר בעדו ונורה על ידיו. הוא אומר למנטי כי בקרוב יתראו שוב למעלה ומת בזרועות גבריאלה. מדיה וקבצים בנושא היער המאובן בוויקישיתוף היער המאובן, באתר אנציקלופדיה בריטניקה (באנגלית) "היער המאובן", במסד הנתונים הקולנועיים IMDb (באנגלית) "היער המאובן", באתר נטפליקס "היער המאובן", באתר AllMovie (באנגלית) "היער המאובן", באתר Rotten Tomatoes (באנגלית) "היער המאובן", במסד הנתונים הקולנועיים KinoPoisk (ברוסית) קדימון לסרט היער המאובן, באתר יוטיוב היער המאובן, באתר TCM
רורי מקגרגור

רורי מקגרגור (באנגלית: Rory MacGregor; נולד ב-2 באוגוסט 1976) הוא שחקן בריטי ששיחק במגוון תפקידים בטלוויזיה. מקגרגור נולד בלונדון שבאנגליה. הוא למד בבית הספר למשחק רוז ברופורד קולג', וסיים את לימודיו בשנת 1999. הוא מוכר בעיקר מהופעתו בתפקיד קולין ולס בסדרת הריגול של ה-BBC "ספוקס", אותו גילם בין השנים 2002 ל-2006. רורי מקגרגור, במסד הנתונים הקולנועיים IMDb (באנגלית) רורי מקגרגור, באתר AllMovie (באנגלית) רורי מקגרגור, במסד הנתונים הקולנועיים KinoPoisk (ברוסית) Rory MacGregor at Spooks (BBC)
אגם סר-פונסון

אגם סר-פונסון (בצרפתית: Lac de Serre-Ponçon) הוא מאגר מים מלאכותי בהרי האלפים בחבל פרובאנס-אלפ-קוט ד'אזור שבדרום-מזרח צרפת. המאגר, אחד הגדולים במערב אירופה, נוצר על ידי הקמת סכר בגובה של 123 מטר. הוא משתרע על פני שטח של 28 קילומטר רבוע. המאגר הוקם בעמק שצורתו כאות C שזרועה העליונה מתארכת לכיוון מזרח. הוא הוקם במטרה לשלוט בזרימת המים בנהרות דורנס (Durance) ואוביי (Ubaye), לאחר ששיטפונות בהם גרמו פעמיים במאה ה-19 לאבדות בנפש ולנזקים ברכש. ההצעה להקמת המאגר הועלתה לראשונה ב-1895. הבנייה החלה ב-1955 והסתיימה ב-1961. במהלכה הוזזו ממקומם עפר וסלעים בנפח של 3 מיליון מטר מעוקב. לאחר השלמת הסכר התמלא העמק לאטו במים, ותוך כדי כך הוצפו מספר כפרים ששכנו בעמק. מימי המאגר מניעים בו תחנת כוח הידרואלקטרית בהספק של 380 מגה-ואט, והמאגר מספק מים ל-15 תחנות כוח נוספות על גבי הנהרות המנקזים את המאגר (דורנס וורדון (Verdon)), המייצרות הספק של כ-1,600 מגה-ואט נוספים. המאגר מספק מי השקיה לשטח של כ-1,500 קילומטר רבוע. על גבי אי במאגר ניצבת קפלת סן מישל. היא הוקמה על גבעה במאה ה-12, נחרבה בשנת 1692 והוקמה שוב לאחר מכן. הגבעה שהיא ניצבת עליה הפכה לאי עם מילוי המאגר במים. על גבי זרועו הצפונית של המאגר נטוי גשר כביש (Pont de Savines) (אנ') באורך של 924 מטר. הוא נבנה לקראת מילוי המאגר ומוליך עליו את הכביש N94. ליד קצהו הדרומי שוכן הכפר סאבין-לה-לאק, אחד מהכפרים שהוצפו עם הקמת המאגר, שהוקם מחדש באתר זה. שטח: 28 קילומטר מרובע אורך מרבי: 20 קילומטר רוחב מרבי: 3 קילומטר עומק מרבי: 90 מטר נפח מים: 1.272 קילומטר מעוקב גובה מרבי מעל פני הים: 780 מטר ממדי הסכר: אורך 630 מטר, גובה 123 מטר אגן ניקוז: 3,600 קילומטר מרובע. מדיה וקבצים בנושא אגם סר-פונסון בוויקישיתוף אגם סר-פונסון, באתר beyond.fr (באנגלית) אתר Museoscope du lac (באנגלית)
מוניקה סמית'

מוניקה סמית' (בהולנדית: Monique Smit; נולדה ב-9 באפריל 1989) היא זמרת הולנדית ומנחה תוכניות טלוויזיה. מוניקה סמית' נולדה בפולנדם, לאחר סיום התיכון היא למדה בקולג' המקומי. היא לראשונה הופיע בטלוויזיה כמשתתפת בתוכנית ריאליטי שהייתה בהנחיית אחיה. בהמשך היא הייתה מנחה של מספר תוכניות ילדים. הסינגל הראשון שלה יצא בשנת 2007 והגיע ל"טופ 5" בהולנד. בהמשך היא הוציאה עוד מספר אלבומים. בשנת 2013 היא שיתפה את טים דוווסמה באלבום שלה. אלבום שמוניקה סמית' הוציאה בשנת 2014 זכה לדרגת פלטינה בהולנד. מדיה וקבצים בנושא מוניקה סמית' בוויקישיתוף אתר האינטרנט הרשמי של מוניקה סמית' מוניקה סמית', ברשת החברתית אינסטגרם מוניקה סמית', במסד הנתונים הקולנועיים IMDb (באנגלית) מוניקה סמית', באתר MusicBrainz (באנגלית) מוניקה סמית', באתר Discogs (באנגלית) מוניקה סמית', באתר Songkick (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הרשות הלאומית לתרבות הלאדינו

הרשות הלאומית לתרבות הלאדינו היא רשות לאומית בישראל שמטרתה שימור וטיפוח מורשת הלאדינו. הרשות הוקמה מכוח "חוק הרשות הלאומית לתרבות הלאדינו" שחוקק על ידי הכנסת בשנת 1996. בתפקיד יושב הראש הראשון של הרשות כיהן יצחק נבון ובתפקיד מנהלה הראשון שימש אהרן כהן. בשנת 2015 נבחרה לתפקיד יו"ר הרשות פרופ' תמר אלכסנדר. מתוך לשון החוק: להעמיק בעם את הכרת תרבות הלאדינו על כל צורותיה ולטפח לשם כך את חקר התרבות האמורה והוראתה, לרבות באמצעי התקשורת למיניהם; לקדם, לסייע ולעודד את היצירה בת זמננו בלשון הלאדינו; לסייע בהקמה ובשימור של מוסדות שבהם מתנהלת פעילות המתייחסת לתרבות הלאדינו; לקדם, לסייע ולעודד את האיסוף, התיעוד והקיטלוג של אוצרות התרבות העממית שבעל פה והתרבות הכתובה של שפת הלאדינו; לקדם, לסייע ולעודד הוצאה לאור של יצירות נבחרות מהתרבות העממית בלאדינו, וכן את הכתיבה בלאדינו, הן במקור והן בתרגומים הולמים לעברית. הרשות יוזמת ומארגנת כנסים, ימי עיון וערבי מוזיקה ותרבות בתחום הלאדינו. הרשות תומכת בחוגי לאדינו ברחבי ישראל ובקורסים באוניברסיטאות. כמו כן היא מעניקה פרסים לסטודנטים מצטיינים הלומדים את תרבות הלאדינו. הרשות תומכת בשידורי רדיו בלאדינו בערוץ כאן רק"ע. במסגרת שמירת הקשר עם הקהילות הספרדיות בעולם הקימה הרשות בשנת 2018 את פרויקט השד"רים. במסגרת הפרויקט מונו נציגים מבין פעילי הלאדינו בעולם, שיציגו את הרשות בפני קהילותיהם, יפיצו מידע על הרשות על מנת לקדם את שפת הלאדינו והתרבות הספרדית, הן ברמה המקומית והן ברמה העולמית. הרשות הלאומית לתרבות היידיש אתר האינטרנט הרשמי של הרשות הלאומית לתרבות הלאדינו (בעברית ובלאדינו) הרשות הלאומית לתרבות הלאדינו, ברשת החברתית פייסבוק הרשות הלאומית לתרבות הלאדינו, דף שער בספרייה הלאומית חוק הרשות הלאומית לתרבות הלאדינו, תשנ"ו-1996 פרויקט השד"רים
גווידו אגוסטי

גווידו אגוסטי (באיטלקית: Guido Agosti;‏ 11 באוגוסט 1901 - 2 ביוני 1989) היה פסנתרן ומורה לפסנתר איטלקי. אגוסטי נולד בפורלי בשנת 1901. הוא למד פסנתר אצל פרוצ'ו בוזוני, ברונו מוג'ליני ופיליפו איואלדי, וקיבל תעודת גמר בגיל 13. הוא למד קונטרפונקט אצל בנוונוטי וספרות באוניברסיטת בולוניה. בגיל 21 פתח בקריירה של פסנתרן. הוא צמצם את הופעותיו לפני קהל בגלל בעיית עצבים והתרכז בעיקר בהוראה, אם כי לא ויתר כליל על נגינה לפני קהל.הוא לימד פסנתר בקונסרבטוריון של ונציה ובאקדמיה סנטה צ'צ'יליה ברומא. ב-1947 התמנה לפרופסור לפסנתר באקדמיה צ'יניאנה בסיאנה. עוד לימד בוויימאר ובאקדמיה ע"ש ז'אן סיבליוס בהלסינקי. בין תלמידיו ידועי-השם מריה טיפו, יונטי סולומון, פיטר ביתל, לזלי הווארד, דונה אמאטו, אנג'לה בראונרידג' ואחרים. אגוסטי מיעט מאוד בהקלטות; הקלטתו לפרלודים של דביסי זכתה לשבחים רבים. עוד הקליט יצירות משל מוסורגסקי ויאנאצ'ק. התעתיק שלו לפסנתר לשלושה פרקים מתוך ציפור האש של סטרווינסקי (1928, מוקדש לזכר מורו בוזוני) נמצא ברפרטואר. אגוסטי ערך גם את 32 הווריאציות בדו מינור של בטהובן. הוא ניגן מוזיקה קאמרית עם החלילן סוורינו גאצלוני והצ'לן אנריקו מיינרדי ועם רביעיית רומא. סונאטה של ארנסט בלוך נכתבה למען אגוסטי. גווידו אגוסטי מת במילאנו ביוני 1989. גווידו אגוסטי, באתר AllMusic (באנגלית) גווידו אגוסטי, באתר MusicBrainz (באנגלית) גווידו אגוסטי, באתר Discogs (באנגלית) Classic Music on the Web אגוסטי, מוזיקה קלאסית ברשת אוקטובר 2000 The Busoni Network and the Art of Creative Transcription הרשת של בוזוני ואמנות יצירת תעתיק Compelling genius of ins pired pianist Angela שפילד טלגרף אנגליה "גאוניות מרתקת של פסנתרנית שההשראה נחה עליה, אנג'לה" ערך זה הוא קצרמר בנושא מוזיקאים ובנושא איטליה. אתם מוזמנים לתרום לוויקיפדיה ולהרחיב אותו.